|  |
| --- |
| Številka: 007-305/2023/23 |
| Ljubljana, 29. 9. 2023 |
| EVA: 2023-2330-0093 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |

|  |
| --- |
| **ZADEVA: Uredba o spremembah in dopolnitvah Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 – predlog za obravnavo** |
| **1. Predlog sklepov vlade:** |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) je Vlada Republike Slovenije na …..…… seji dne ………... sprejela naslednjiSKLEP:Vlada Republike Slovenije je izdala Uredbo o spremembah in dopolnitvah Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 in jo objavi v Uradnem listu Republike Slovenije.Barbara Kolenko HelblGENERALNA SEKRETARKAPriloga:Uredba o spremembah in dopolnitvah Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020.Sklep prejmeta:* Ministrstvo za kmetijstvo, gozdarstvo in prehrano,
* Služba Vlade Republike Slovenije za zakonodajo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| – Maša Žagar, generalna direktorica Direktorata za kmetijstvo,– Andrej Hafner, vodja Sektorja za pravno sistemske zadeve v kmetijstvu,– mag. Andreja Komel, vodja Sektorja za strukturno politiko in razvoj podeželja– Leon Ravnikar, vodja Sektorja za urejanje kmetijskega prostora in zemljiške operacije. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Spremembe in dopolnitve Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 se predlagajo zaradi 14. spremembe PRP 2014-2020, ki jo je julija 2023 potrdila Evropska komisija. Predlaga se sprememba vrste in opis naložbe na gorskih območij, in sicer naložbe v prilagoditev kmetijskih gospodarstev zahtevam kmetovanja na območjih z omejenimi možnostmi za kmetijsko dejavnost. V okviru teh naložb se podpira nakup kmetijske mehanizacije, ki je namenjena kmetovanju na območjih z omejenimi dejavniki (v nadaljevanju: OMD), in ne zgolj kmetovanju na gorskih območjih. Poleg tega se pri podukrepu 4.1 – podpora za naložbe v kmetijska gospodarstva natančneje opredeljuje, da se pri kolektivnih naložbah, ki jih izvajajo zadruge oziroma njeni člani, lahko upoštevajo tudi potrebe oziroma kapacitete zadruge, ki ima lastno primarno kmetijsko pridelavo. Hkrati se z dopolnitvijo uredbe ureja izvajanje podukrepa 4.4 za neproizvodne naložbe, povezane z doseganjem kmetijsko-okoljskih-podnebnih ciljev. Z uvedbo omenjenega podukrepa se zagotavljajo izboljšanje kakovosti tal, preprečitev trajne izgube zgornjega dela tal na vetrno izpostavljenih območjih ter izvajanje naravovarstvenih funkcij protivetrnih pasov.  |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | DA |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:** |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| **II. Finančne posledice za državni proračun** |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (2023) | Znesek za t + 1 (2024) |
| Ministrstvo za kmetijstvo, gozdarstvo in prehrano | 2330-15-0017 M04 »Naložbe v fizična sredstva« | 140021 Program razvoja podeželja – 14–20 – EU | 46.875.798,00 EUR | 36.750.000,00 EUR |
| Ministrstvo za kmetijstvo, gozdarstvo in prehrano | 2330-15-0017 M04 »Naložbe v fizična sredstva« | 140022 Program razvoja podeželja – 14–20 – slovenska udeležba | 15.975.000,00 EUR | 12.250.000,00 EUR |
| Ministrstvo za kmetijstvo, gozdarstvo in prehrano | 2330-15-0017 M04 »Naložbe v fizična sredstva« | 221062 Program razvoja podeželja – 14–20 – EURI – EU | 12.000.000,00 EUR | 20.000.000,00 EUR |
| Ministrstvo za kmetijstvo, gozdarstvo in prehrano | 2330-17-0028 »Gozdarska mehanizacija, oprema za sečnjo in spravilo lesa« | 140021 Program razvoja podeželja – 14–20 – EU | 1.875.000,00 EUR | 3.750.000,00 EUR |
| Ministrstvo za kmetijstvo, gozdarstvo in prehrano | 2330-17-0028 »Gozdarska mehanizacija, oprema za sečnjo in spravilo lesa« | 140022 Program razvoja podeželja – 14–20 – slovenska udeležba | 625.000,00 EUR | 1.250.000,00 EUR |
| Ministrstvo za kmetijstvo, gozdarstvo in prehrano | 2330-17-0029 »Oprema za lesno-predelovalne obrate« | 140021 Program razvoja podeželja – 14–20 – EU | 1.350.000,00 EUR | 2.250.000,00 EUR |
| Ministrstvo za kmetijstvo, gozdarstvo in prehrano | 2330-17-0029 »Oprema za lesno-predelovalne obrate« | 140022 Program razvoja podeželja – 14–20 – slovenska udeležba | 450.000,00 EUR | 750.000,00 EUR |
| Ministrstvo za kmetijstvo, gozdarstvo in prehrano | 2330-15-0018 M06 »Razvoj kmetij in kmetijskih podjetij« | 140021 Program razvoja podeželja – 14–20 – EU | 3.375.000,00 EUR | 3.375.000,00 EUR |
| Ministrstvo za kmetijstvo, gozdarstvo in prehrano | 2330-15-0018 M06 »Razvoj kmetij in kmetijskih podjetij« | 140022 Program razvoja podeželja – 14–20 – slovenska udeležba | 1.125.000,00 EUR | 1.125.000,00 EUR |
| Ministrstvo za kmetijstvo, gozdarstvo in prehrano | 2330-15-0018 M06 »Razvoj kmetij in kmetijskih podjetij« | 221062 Program razvoja podeželja – 14–20 – EURI – EU | 6.000.000,00 EUR | 4.000.000,00 EUR |
|  |  |  |  |  |
| **SKUPAJ** | 89.650.798,00 EUR | 85.500.000,00 EUR |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
| **SKUPAJ** |  |  |
| **OBRAZLOŽITEV:****I. Ocena finančnih posledic, ki niso načrtovane v sprejetem proračunu**/**II. Finančne posledice za državni proračun**Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**/ |
| **8. Predstavitev sodelovanja z združenji občin:**  |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | NE |
| Gradivo (predpis) je bilo poslano v mnenje: * Skupnosti občin Slovenije SOS:
* Združenju občin Slovenije ZOS:
* Združenju mestnih občin Slovenije ZMOS:
 |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| (Če je odgovor NE, navedite, zakaj ni bilo objavljeno.) |
| Če je odgovor DA, navedite:Datum objave na e-demokraciji: 11. 8. 2023V razpravo so bili vključeni:* nevladne organizacije,
* predstavniki zainteresirane javnosti,
* predstavniki strokovne javnosti.

Mnenja, predloge, pripombe so podali: KGZSUpoštevani so bili: - delnoBistvena mnenja, predlogi in pripombe, ki niso bili upoštevani, ter razlogi za neupoštevanje:Upoštevani niso bili predlogi, ki so v nasprotju s PRP 2014–2020 in predpisi EU za izvajanje politike razvoja podeželja. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
| Irena Šinkoministrica |

**PREDLOG**

**(EVA 2023-2330-0093)**

Na podlagi 10. in 12. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23) Vlada Republike Slovenije izdaja

**UREDBO**

**o spremembah in dopolnitvah Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020**

**1. člen**

V Uredbi o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (Uradni list RS, št. 104/15, 32/16, 66/16, 14/17, 38/17, 40/17 – popr., 19/18, 82/18, [89/20](http://www.uradni-list.si/1/objava.jsp?sop=2020-01-1490), 152/20, 121/21, 11/22, 155/22, 12/23, 50/23) se v 4. členu v 1. točki za pod c) doda nova, pod d), ki se glasi:

»d) podpora za neproizvodne naložbe, povezane z doseganjem kmetijsko-okoljskih-podnebnih ciljev;«.

**2. člen**

V 5. členu se v prvem odstavku 3. točka spremeni tako, da se glasi:

»3. naložbe v prilagoditev kmetijskih gospodarstev zahtevam kmetovanja na območjih z omejenimi možnostmi za kmetijsko dejavnost iz predpisa, ki določa razvrstitev kmetijskih gospodarstev v območja z omejenimi možnostmi za kmetijsko dejavnost (v nadaljnjem besedilu: OMD), in sicer naložbe v nakup naslednje kmetijske mehanizacije, razen strojev oziroma kmetijske mehanizacije, ki prispevajo k zmanjšanju toplogrednih plinov: stroji za prekladanje materialov, stroji za transport, stroji za obdelavo tal, stroji za gnojenje, stroji za setev in sajenje, stroji za nego in varstvo rastlin, stroji za spravilo krme s travinja, namenski hmeljarski stroji, namenski sadjarski stroji, namenski vinogradniški in trsničarski stroji, namenski vrtnarski in zelenjadarski stroji ter mobilna dvoriščna mehanizacija;«.

V drugem odstavku se 1. točka črta.

Dosedanje 2. do 5. točka postanejo 1. do 4. točka.

V tretjem odstavku se na koncu odstavka doda nov stavek, ki se glasi: »Naložbe iz 11. točke prvega odstavka tega člena se izvajajo v skladu s 13. členom te uredbe.«.

**3. člen**

V 6. členu se v dvanajstem odstavku v 4. točki besedilo »11. točka« nadomesti z besedilom »10. točka«.

Za trinajstim odstavkom se doda nov štirinajsti odstavek, ki se glasi:

»(14) Upravičenec do podpore je nosilec majhne kmetije, če ima v koledarskem letu pred objavo javnega razpisa prihodek iz poslovanja najmanj 4.000 eurov in manj kot 1,5 bruto minimalne plače na zaposlenega v Republiki Sloveniji, pri čemer se prihodek iz poslovanja določi v skladu s prilogo 4, ki je sestavni del te uredbe (v nadaljnjem besedilu: nosilec majhne kmetije).«.

**4. člen**

V 7. členu se v prvem odstavku v 2. točki na koncu prvega stavka pika nadomesti s podpičjem, drugi stavek pa se črta.

11. in 12. točka se črtata.

Dosedanji 13. in 14. točka postaneta 11. in 12. točka.

15. točka se črta.

Dosedanje 16. do 22. točka postanejo 13. do 19. točka.

**5. člen**

V 8. členu se pred besedilom prvega odstavka oznaka »(1)« črta.

Drugi odstavek se črta.

**6. člen**

V 10. členu se 3. točka črta.

V dosedanji 4. točki, ki postane 3. točka, se besedilo »prilogo 4, ki je sestavni del te uredbe« nadomesti z besedilom »prilogo 4 te uredbe« in besedilo »v prestrukturiranje kmetijskih gospodarstev« nadomesti z besedilom »nosilca majhne kmetije«.

Dosedanja 5. točka postane 4. točka.

V dosedanji 6. točki, ki postane 5. točka, se besedilo »v prestrukturiranje kmetijskih gospodarstev« nadomesti z besedilom »nosilca majhne kmetije«.

Dosedanje 7. do 9. točka postanejo 6. do 8. točka.

V dosedanji 10. točki, ki postane 9. točka, se besedilo »5. točke« nadomesti z besedilom »4. točke«.

Dosedanja 11. točka postane 10. točka.

V dosedanjih 12. in 13. točki, ki postaneta 11. in 12. točka, se besedilo »5. točke« nadomesti z besedilom »4. točke«.

Dosedanji 14. in 15. točka postaneta 13. in 14. točka.

V dosedanji 16. točki, ki postane 15. točka, se besedilo »v prestrukturiranje kmetijskih gospodarstev« nadomesti z besedilom »nosilca majhne kmetije«.

Dosedanja 17. točka postane 16. točka.

V dosedanji 18. točki, ki postane 17. točka, se besedilo »16. točke« nadomesti z besedilom »15. točke«.

Dosedanja 19. točka, ki postane 18. točka, se spremeni tako, da se glasi:

»18. če gre za kolektivno naložbo, morajo pogoj iz 1. in 2. točke tega člena izpolnjevati vsi člani skupine kmetov, člani zadruge oziroma zadruga, ki ima lastno primarno kmetijsko pridelavo, in bodo uporabljali to naložbo, kar je razvidno iz poslovnega načrta;«.

Dosedanji 20. in 21. točka postaneta 19. in 20. točka.

V dosedanji 22. točki, ki postane 21. točka, se besedilo »20. točke« nadomesti z besedilom »19. točke«.

Dosedanja 23. točka postane 22. točka.

Za 22. točko se doda nova 23. točka, ki se glasi:

»23. če je upravičenec nosilec majhne kmetije, lahko z vlogo na javni razpis uveljavlja podporo za naložbo v vrednosti do vključno 50.000 eurov skupne priznane vrednosti;«.

**7. člen**

11. člen se črta.

**8. člen**

V 12. členu se 1. in 2. točka spremenita tako, da se glasita:

»1. ob vložitvi vloge na javni razpis mora upravičenec iz 2. točke sedmega odstavka 6. člena te uredbe predložiti seznam vseh svojih članov in članov, ki bodo uporabljali to naložbo. Naložbo lahko uporablja tudi zadruga, ki ima lastno primarno kmetijsko pridelavo, če to navede v seznamu iz prejšnjega stavka;

2. iz poslovnega načrta iz 4. točke 10. člena te uredbe mora biti razvidno, da kolektivna naložba izhaja iz upoštevanja potreb vseh članov skupine, organizacije proizvajalcev ter članov skupine kmetov. Če je upravičenec zadruga, mora biti iz poslovnega načrta razvidno, da kolektivna naložba izhaja iz upoštevanja potreb članov zadruge oziroma zadruge, ki ima lastno primarno kmetijsko pridelavo. Če gre za naložbo iz 10. točke prvega odstavka 5. člena te uredbe, mora biti iz poslovnega načrta razvidno tudi, da je naložba namenjena prvi prodaji primarnih kmetijskih proizvodov prodajnim posrednikom ali predelovalcem, pri čemer se prva prodaja prodajnim posrednikom ali predelovalcem opredeli z javnim razpisom;«.

**9. člen**

V 13. členu se v prvem odstavku 3. točka spremeni tako, da se glasi:

»3. pri ugotavljanju PKP in števila GVŽ iz prejšnje točke se upoštevajo kmetijska zemljišča oziroma število GVŽ, ki jih uporabljajo oziroma imajo v reji člani skupine proizvajalcev, člani organizacije proizvajalcev in člani skupine kmetov. Če je upravičenec zadruga, se pri ugotavljanju PKP in števila GVŽ iz prejšnje točke upoštevajo kmetijska zemljišča oziroma število GVŽ:

– članov zadruge, ki bodo uporabljali kolektivno naložbo, oziroma

– zadruge, ki bo uporabljala kolektivno naložbo;«.

Na koncu 8. točke se pika nadomesti s podpičjem in doda nova 9. točka, ki se glasi:

»9. če gre za naložbo iz 3. točke prvega odstavka 5. člena te uredbe:

– mora biti kmetijsko gospodarstvo, katerega nosilec je upravičenec, uvrščeno v območje OMD v skladu s predpisom, ki ureja razvrstitev kmetijskih gospodarstev v OMD;

– se določbe 2. in 3. točke tega odstavka ne uporabljajo.

Drugi odstavek se spremeni tako, da se glasi:

»(2) Ne glede na določbe 1., 2. in 3. točke prejšnjega odstavka je do podpore upravičen tudi nakup kmetijske mehanizacije kot individualne naložbe, če:

– naložba prispeva k zmanjšani rabi FFS oziroma je namenjena izvajanju ekološke pridelave, kar je razvidno iz kataloga stroškov ob vložitvi vloge na javni razpis, oziroma

– gre za naložbo iz 3. točke prvega odstavka 5. člena te uredbe.«.

**10. člen**

V 15. členu se v prvem odstavku v 4. točki besedilo »27/17 in 22/18« nadomesti z besedilom »27/17, 22/18, 86/21 – odl. US, 123/21, 44/22, 130/22 – ZPOmK-2, 18/23 in 78/23«.

**11. člen**

V 17. členu se v 5., 6. in 7. točki črta besedilo »3. ali«.

**12. člen**

18. člen se črta.

**13. člen**

V 19. členu se v napovednem stavku besedilo »13. in 14. točke« nadomesti z besedilom »11. in 12. točke«.

**14. člen**

20. člen se črta.

**15. člen**

V 21. členu se v prvem odstavku v napovednem stavku besedilo »16. točke« nadomesti z besedilom »13. točke«.

**16. člen**

V 22. členu se v prvem odstavku v napovednem stavku besedilo »17. točke« nadomesti z besedilom »14. točke«.

**17. člen**

V 23. členu se v 2. točki črta besedilo »3.,«.

**18. člen**

V 25. členu se v prvem odstavku prvi stavek spremeni tako, da se glasi: »Če je upravičenec nosilec majhne kmetije, se med vlogami za podporo iz operacije naložbe za izboljšanje splošne učinkovitosti in trajnosti kmetijskih gospodarstev, ki dosežejo vstopni prag 25 odstotkov možnega števila točk, izberejo tiste, ki dosežejo višje število točk pri merilih za ocenjevanje vlog, do porabe razpisanih sredstev.«.

V drugem odstavku se v napovednem stavku črta besedilo »iz 2. točke 11. člena te uredbe«.

V 4. točki se v tretji alineji pika nadomesti z vejico in doda nova četrta alineja, ki se glasi:

 »– odprava posledic po naravni nesreči.«.

V tretjem odstavku se v 6. točki v tretji alineji pika nadomesti z vejico in doda nova četrta alineja, ki se glasi:

»– odprava posledic po naravni nesreči.«.

V četrtem odstavku se v 6. točki v tretji alineji pika nadomesti z vejico in doda nova četrta alineja, ki se glasi:

»– odprava posledic po naravni nesreči.«.

**19. člen**

V 26. členu se v prvem odstavku v 5. točki besedilo »11. točke« nadomesti z besedilom »10. točke«.

V 10. točki se na koncu točke podpičje nadomesti s piko.

11. točka se črta.

V drugem odstavku se v tretji alineji za besedo »zadruge« črta vejica in doda besedilo »oziroma zadruga, ki bodo uporabljali kolektivno naložbo, člani«.

V tretjem odstavku se v 1. točki sedma in osma alineja črtata.

Dosedanji deveta in deseta alineja postaneta sedma in osma alineja.

V 2. točki se na koncu točke podpičje nadomesti s piko.

3. točka se črta.

V petem odstavku se druga alineja spremeni tako, da se glasi:

»– dva zahtevka za izplačilo sredstev, če gre za enostavne naložbe, razen za naložbe nosilca majhne kmetije, ki lahko vloži en zahtevek za izplačilo sredstev.«.

**20. člen**

V 27. členu se v prvem odstavku v 1. točki besedilo »v prestrukturiranje kmetijskih gospodarstev« nadomesti z besedilom »nosilca majhne kmetije«.

3. točka se spremeni tako, da se glasi:

»3. upravičenec še najmanj pet koledarskih let po zadnjem izplačilu sredstev vodi seznam o skupni rabi, s katerega so razvidni raba kolektivne naložbe po članih zadruge oziroma raba zadruge, raba članov skupine ali organizacije proizvajalcev ter skupine kmetov in obdobje uporabe, pri čemer mora naložbo uporabljati najmanj toliko članov, kolikor jih je bilo predvidenih za rabo naložbe v poslovnem načrtu, njihov skupni proizvodni obseg (npr. GVŽ, ha) pa ne sme biti manjši od proizvodnega obsega, predvidenega v poslovnem načrtu. Če je upravičenec zadruga, ki bo uporabljala kolektivno naložbo, se upošteva tudi njen proizvodni obseg, v število članov pa se šteje tudi zadruga. Seznam skupne rabe se podrobneje opredeli v javnem razpisu;«.

V 5. točki se črta besedilo »3. ali«.

6. točka se črta.

Dosedanje 7. do 12. točka postanejo 6. do 11. točka.

V dosedanji 13. točki, ki postane 12. točka, se drugi stavek spremeni tako, da se glasi: »Če gre za kolektivno naložbo, morajo poleg upravičenca vložiti zbirno vlogo vsi člani skupine proizvajalcev, člani organizacije proizvajalcev, člani skupine kmetov ali člani zadruge, ki bodo uporabljali kolektivno naložbo;«.

Dosedanja 14. točka postane 13. točka.

15. in 16. točka se črtata.

Dosedanji 17. in 18. točka postaneta 14. in 15. točka.

Drugi odstavek se spremeni tako, da se glasi:

»(2) Določba 8. točke prejšnjega odstavka se ne uporablja za kolektivne naložbe, določba 9. točke prejšnjega odstavka pa se ne uporablja za naložbe nosilca majhne kmetije in kolektivne naložbe.«.

**21. člen**

V 28. členu se v prvem odstavku v prvi in drugi alineji za besedo »zadruge« črta vejica in doda besedilo »oziroma zadruga, ki bo uporabljala kolektivno naložbo, člani«.

V četrti alineji se na koncu alineje vejica nadomesti s piko in doda nov stavek, ki se glasi: »Če je upravičenec zadruga, ki bo uporabljala kolektivno naložbo, se v število članov iz prejšnjega stavka šteje tudi zadruga,«.

V peti alineji se na koncu alineje vejica nadomesti s piko in doda nov stavek, ki se glasi: »Če je upravičenec zadruga, ki bo uporabljala kolektivno naložbo, se v število članov iz prejšnjega stavka šteje tudi zadruga,«.

V tretjem odstavku se besedilo »na gorskih območjih« nadomesti z besedilom »v območjih OMD«.

V prvi alineji se za besedo »zadruge« črta vejica in doda besedilo »oziroma zadruga, ki bo uporabljala kolektivno naložbo, člani«.

V tretji alineji se na koncu alineje podpičje nadomesti s piko in doda nov stavek, ki se glasi: »Če je upravičenec zadruga, ki bo uporabljala kolektivno naložbo, se v število članov iz prejšnjega stavka šteje tudi zadruga;«.

Za četrtim odstavkom se doda nov peti odstavek, ki se glasi:

»(5) Izpolnjevanje pogojev za uveljavljanje višje stopnje javne podpore iz druge in četrte alineje prvega odstavka tega člena in pogojev za uveljavljanje višje stopnje podpore iz tretje alineje tretjega odstavka tega člena je razvidno iz zbirne vloge, vložene v letu, ki se določi v javnem razpisu. Izpolnjevanje pogojev za uveljavljanje višje stopnje javne podpore iz prve alineje prvega odstavka tega člena in pogojev za uveljavljanje višje stopnje javne podpore iz prve alineje tretjega odstavka tega člena je razvidno iz RKG.«.

Dosedanji peti do sedmi odstavek postanejo šesti do osmi odstavek.

Dosedanji osmi odstavek se črta.

**22. člen**

V 28.a členu se drugi odstavek črta.

Dosedanji tretji do peti odstavek postanejo drugi do četrti odstavek.

**23. člen**

V 28.d členu se besedilo »4. do 14., 16., 20., 23. in 24.,« nadomesti z besedilom: »3. do 13., 15., 19., 22. in 23.«.

**24. člen**

V 28.e členu se prvi odstavek črta.

Dosedanji drugi do peti odstavek postanejo prvi do četrti odstavek.

**25. člen**

V 28.f členu se v prvem odstavku besedilo »prestrukturiranju kmetijskih gospodarstev« nadomesti z besedilom »nosilcu majhne kmetije«.

V drugem odstavku se črta besedilo »iz 2. točke 11. člena te uredbe«.

**26. člen**

V 28.h členu se v prvem odstavku v 1. točki besedilo »v prestrukturiranje kmetijskih gospodarstev« nadomesti z besedilom »nosilca majhne kmetije«.

V 4. točki se besedilo »v prestrukturiranje kmetijskih gospodarstev« nadomesti z besedilom »nosilca majhne kmetije«.

7. točka se črta.

Dosedanji 8. in 9. točka postaneta 7. in 8. točka.

**27. člen**

V 28.i členu se za drugim odstavkom doda nov tretji odstavek, ki se glasi:

»(3) Izpolnjevanje pogojev za uveljavljanje višje stopnje javne podpore iz prve alineje prvega odstavka tega člena je razvidno iz RKG, izpolnjevanje pogojev za uveljavljanje višje stopnje javne podpore iz druge in četrte alineje prvega odstavka tega člena pa je razvidno iz zbirne vloge, vložene v letu, ki se določi v javnem razpisu.«.

Dosedanja tretji in četrti odstavek postaneta četrti in peti odstavek.

Dosedanji peti odstavek se črta.

**28. člen**

V 30. členu se v petem odstavku se za besedo »kmetije« črta vejica in besedilo »če izpolnjuje pogoje iz 2. točke 11. člena te uredbe«.

**29. člen**

V 41. členu se v prvem odstavku v četrti alineji besedilo »zbirne vloge, vložene v letu, ki se določi v javnem razpisu« nadomesti s kratico »RKG«.

**30. člen**

Za 74. členom se dodajo nov, 6.a oddelek in novi, 74.a do 74.f členi, ki se glasijo:

**»6.a Podpora za neproizvodne naložbe, povezane z doseganjem kmetijsko-okoljskih-podnebnih ciljev**

**74.a člen**

**(namen podpore)**

Podpora iz podukrepa podpora za neproizvodne naložbe, povezane z doseganjem kmetijsko-okoljskih-podnebnih ciljev, je namenjena naložbam v vzpostavitev protivetrne zaščite s ciljem zmanjšanja posledic vetrne erozije, prilagajanja podnebnim spremembam in krepitve biotske raznovrstnosti.

**74.b člen**

**(upravičenec)**

Upravičenec do podpore iz podukrepa podpora za neproizvodne naložbe, povezane z doseganjem kmetijsko-okoljskih-podnebnih ciljev, je lastnik zemljišč na predvidenem območju vzpostavitve protivetrne zaščite iz 1. točke prvega odstavka 74.c člena te uredbe oziroma fizična ali pravna oseba, ki jo lastniki zemljišč na tem območju pooblastijo za vzpostavitev protivetrne zaščite.

**74.c člen**

**(pogoji za dodelitev podpore)**

(1) Poleg pogojev iz 100. člena te uredbe mora upravičenec ob vložitvi vloge na javni razpis za podporo iz podukrepa podpora za neproizvodne naložbe, povezane z doseganjem kmetijsko-okoljskih-podnebnih ciljev, izpolnjevati tudi naslednje pogoje:

1. predložiti mora seznam zemljišč na predvidenem območju vzpostavitve protivetrne zaščite, ki vsebuje naslednje podatke: katastrska občina z imenom in šifro, parcelna številka in površina zemljišča ter navedba dolžine in površine območja vzpostavitve protivetrne zaščite;

2. predložiti mora soglasja lastnikov zemljišč k vzpostavitvi protivetrne zaščite, če upravičenec ni lastnik zemljišč na predvidenem območju iz prejšnje točke;

3. naložba v vzpostavitev protivetrne zaščite mora biti skladna s prostorskimi izvedbenimi akti in predpisi o urejanju prostora;

4. če se naložba v vzpostavitev protivetrne zaščite izvede na območju varovanj in omejitev po posebnih predpisih, mora vlogi na javni razpis priložiti predpisana soglasja in dovoljenja pristojnih organov;

5. vlogi na javni razpis mora priložiti elaborat predvidenega območja vzpostavitve protivetrne zaščite iz 1. točke tega odstavka, ki mora izpolnjevati naslednje zahteve:

– protivetrni pas je zasajen v najmanj treh vrstah drevja, pri čemer mora biti pod glavnim slojem drevja vertikalni profil v celoti popolnjen z grmovnicami oziroma nižje rastočim drevjem,

– protivetrni pas iz prejšnje alineje mora biti zasajen z avtohtonim, ekosistemu primernim sadilnim materialom, pri čemer pridobivanje sadilnega materiala iz narave ni dovoljeno,

– gostota zasaditve znaša najmanj 6500 sadik/ha, pri čemer je treba na dolžinski meter zasaditve zasaditi najmanj pet grmovnih sadik in dve drevesni sadiki,

– prekinitve protivetrnega pasu morajo biti zasnovane na način, ki ne omogoča kanaliziranja vetra,

– površina vplivnega območja protivetrne zaščite je večja od 1 ha, pri čemer se kot vplivno območje določi območje na zavetrni strani protivetrnega pasu glede na prevladujočo smer vetra, ki je od protivetrne zaščite oddaljeno največ deset drevesnih višin oziroma 150 m,

– če upravičenec v vlogi na javni razpis predvidi več zahtevkov za izplačilo sredstev, mora opredeliti terminski načrt izvedbe naložbe v vzpostavitev protivetrne zaščite, iz katerega mora biti razvidno, na kateri lokaciji se bo izvajala posamezna faza vzpostavitve protivetrne zaščite, in

– delež odprtih kmetijskih zemljišč na vplivnem območju iz pete alineje te točke je večji od pet odstotkov glede na celotno vplivno območje, pri čemer se kot odprte kmetijske površine štejejo površine, ki so v RKG opredeljene kot vrsta rabe GERK: 1100 – njiva, 1160 – hmeljišče, 1180 – trajne rastline na njivskih površinah in 1600 – neobdelano kmetijsko zemljišče;

6. dela iz elaborata iz prejšnje točke se lahko izvedejo po vložitvi vloge na javni razpis;

7. predložiti mora dokazilo o zaprtosti finančne konstrukcije v skladu s 101. členom te uredbe, pri čemer se kot skupna priznana vrednost naložbe šteje vrednost naložbe, ki se določi v skladu s 74.f členom te uredbe.

(2) Upravičenec, ki je naročnik v skladu z zakonom, ki ureja javno naročanje (v nadaljnjem besedilu: javni naročnik), mora poleg pogojev iz prejšnjega odstavka izpolnjevati tudi naslednje pogoje:

1. če do vložitve vloge na javni razpis še ni izvedel postopka oddaje javnega naročila za storitev vzpostavitev protivetrne zaščite, vlogi na javni razpis priloži ponudbo,

2. če je do vložitve vloge na javni razpis že izvedel postopek oddaje javnega naročila za storitev vzpostavitev protivetrne zaščite:

– vlogi na javni razpis priloži pogodbo o oddaji javnega naročila, če ocenjena vrednost javnega naročila brez davka na dodano vrednost ne presega mejnih vrednosti za uporabo zakona, ki ureja javno naročanje;

– v vlogi na javni razpis navede številko objave oddanega javnega naročila, če ocenjena vrednost oddanega javnega naročila presega mejne vrednosti za uporabo zakona, ki ureja javno naročanje.

(3) Elaborat predvidenega območja iz 5. točke prvega odstavka tega člena se podrobneje opredeli z javnim razpisom.

**74.č člen**

**(merila za ocenjevanje vlog)**

(1) Vstopna meja točk za podporo iz podukrepa podpora za neproizvodne naložbe, povezane z doseganjem kmetijsko-okoljskih-podnebnih ciljev, znaša 30 odstotkov možnega števila točk.

(2) Merila za ocenjevanje vlog so:

a) ekonomski vidik naložbe:

– dolžina protivetrne zaščite,

– površina vplivnega območja protivetrne zaščite;

b) geografski vidik lokacije naložbe: koeficient razvitosti občine;

c) prispevek k horizontalnemu cilju pri podnebnih spremembah: zaščita odprtih kmetijskih zemljišč.

(3) Podrobnejša merila iz prejšnjega odstavka, točkovnik za ocenjevanje vlog in dokazila za izpolnjevanje zahtev iz meril se opredelijo v javnem razpisu.

**74.d člen**

**(pogoji ob vložitvi zahtevka za izplačilo sredstev)**

(1) Upravičenec mora ob vložitvi zahtevka za izplačilo sredstev iz podukrepa podpora za neproizvodne naložbe, povezane z doseganjem kmetijsko-okoljskih-podnebnih ciljev, izpolnjevati pogoje iz 102. člena te uredbe in zahtevku za izplačilo sredstev za posamezno lokacijo priložiti kopijo zapisnika o prevzemu del, ki ga potrdi krajevno pristojni kmetijsko-gozdarski zavod, in iz katerega je razvidno izpolnjevanje pogojev iz 5. točke prvega odstavka 74.c člena te uredbe.

(2) Za namen podukrepa podpora za neproizvodne naložbe, povezane z doseganjem kmetijsko-okoljskih-podnebnih ciljev, se kot zaključek naložbe šteje vključitev naložbe v uporabo, kar se izkazuje z zapisnikom o prevzemu del iz prejšnjega odstavka.

(3) Upravičenec lahko na posamezno vlogo na javni razpis vloži največ tri zahtevke za izplačilo sredstev.

**74.e člen**

**(obveznosti po zadnjem izplačilu sredstev)**

Upravičenec mora poleg obveznosti iz 106. člena te uredbe pet koledarskih let po zadnjem izplačilu sredstev zagotavljati, da izpad sadilnega materiala ni večji od 25 odstotkov glede na stanje ob zahtevku za izplačilo sredstev za posamezno lokacijo, ki je razvidno iz zapisnika o prevzemu del iz prvega odstavka prejšnjega člena.

**74.f člen**

**(finančne določbe)**

(1) Podpora iz podukrepa podpora za neproizvodne naložbe, povezane z doseganjem kmetijsko-okoljskih-podnebnih ciljev, se v skladu s prvim odstavkom 67. člena Uredbe 1303/2013/EU dodeli v obliki poenostavljenega stroška in znaša 4.000 eurov na 100 m zasaditve protivetrne zaščite.

(2) Če je upravičenec javni naročnik, se ne glede na prejšnji odstavek, podpora določi na naslednje načine:

1. če je izvedel postopek oddaje javnega naročila do vložitve vloge na javni razpis, se:

– višina podpore določi na podlagi vrednosti oddanega javnega naročila, če je vrednost oddanega javnega naročila nižja od vrednosti, ki se določi v skladu s prejšnjim odstavkom,

– višina podpore določi v skladu s prejšnjim odstavkom, če je vrednost oddanega javnega naročila višja od vrednosti, ki se določi v skladu s prejšnjim odstavkom;

2. če ni izvedel postopka oddaje javnega naročila do vložitve vloge na javni razpis, se:

– višina podpore določi na podlagi vrednosti ponudbe, ki se priloži vlogi na javni razpis, če je vrednost ponudbe nižja od vrednosti, ki se določi v skladu s prejšnjim odstavkom,

– višina podpore določi v skladu s prejšnjim odstavkom, če je vrednost ponudbe višja od vrednosti ponudbe, ki se priloži vlogi na javni razpis.

(3) Če je upravičenec javni naročnik se na podlagi zahtevka izplačajo sredstva do višine, ki se izkaže z računi, priloženimi zahtevku za izplačilo sredstev v skladu s 1. točko šestega odstavka 102. člena te uredbe.

(4) Najnižji znesek dodeljene podpore znaša 4.000 eurov na vlogo.

(5) Razpoložljiva sredstva, namenjena izvajanju podukrepa podpora za neproizvodne naložbe, povezane z doseganjem kmetijsko-okoljskih-podnebnih ciljev v programskem obdobju 2014–2020, so opredeljena v prilogi 1 te uredbe.

(6) Sredstva, namenjena izvajanju podukrepa podpora za neproizvodne naložbe, povezane z doseganjem kmetijsko-okoljskih-podnebnih ciljev, se zagotovijo iz proračuna Republike Slovenije v višini 25 odstotkov in iz sredstev EKSRP v višini 75 odstotkov.«.

**31. člen**

V 93. členu se v tretjem odstavku za besedilom »71.,« doda besedilo »74.č,«.

**32. člen**

V 94. členu se za četrtim odstavkom doda nov, peti odstavek, ki se glasi:

»(5) Ne glede na prvi odstavek tega člena se v okviru podukrepa iz 1. točke pod d) 4. člena te uredbe sredstva ne odobrijo in izplačajo upravičencu, ki je že prejel sredstva državnega proračuna Republike Slovenije ali sredstva Evropske unije oziroma druga javna sredstva za vzpostavitev protivetrne zaščite na območju, opredeljenem v elaboratu iz 5. točke prvega odstavka 74.c člena te uredbe.«.

**33. člen**

V 95. členu se v devetem odstavku za besedilom »podukrep iz« doda besedilo »1. točke pod d) in«.

**34. člen**

V 97. členu se v prvem odstavku v prvi alineji črta besedilo »3.,«.

**35. člen**

V 99. členu se za četrtim odstavkom doda nov, peti odstavek, ki se glasi:

»(5) Določba prvega odstavka tega člena se ne uporablja za podukrep iz 1. točke pod d) 4. člena te uredbe.«.

**36. člen**

V 102. členu se črta dvaindvajseti odstavek.

**37. člen**

V 103. členu se v prvem odstavku za besedilom »64.,« doda besedilo »74.e,«.

**38. člen**

Priloga 1 se nadomesti z novo prilogo 1, ki je kot priloga sestavni del te uredbe.

**39. člen**

V prilogi 2 se v poglavju B. v tretjem odstavku v napovednem stavku:

– za besedilom »4. točke prvega odstavka 27. člena te uredbe,« doda beseda »oziroma«;

– besedilo »oziroma ne zagotavlja letne vzreje čebeljih matic iz 6. točke prvega odstavka 27. člena te uredbe« se črta.

V četrtem odstavku se besedilo:

– »7. točka« nadomesti z besedilom »6. točka«;

– »8. točka« nadomesti z besedilom »7. točka«;

– »12. točka« nadomesti z besedilom »11. točka« in

– »14. točka« nadomesti z besedilom»13. točka«.

V petem odstavku se besedilo »9. točka« nadomesti z besedilom »8. točka«.

V šestem odstavku se besedilo:

– »10. točka« nadomesti z besedilom »9. točka« in

– »11. točke« nadomesti z besedilom »10. točke«.

V sedmem odstavku se besedilo »13. točke« nadomesti z besedilom »12. točke«.

V osmem odstavku se besedilo »15. in 17. točke« nadomesti z besedilom »14. točke«.

V devetem odstavku se besedilo »18. točke« nadomesti z besedilom »15. točke«.

V poglavju C. se v šestem odstavku črta besedilo »in 8.«.

V sedmem odstavku se besedilo »9. točke« nadomesti z besedilom »8. točke«.

Za poglavjem K. se doda novo poglavje L., ki se glasi:

»**L. Kršitve in sankcije pri podukrepu podpora za neproizvodne naložbe, povezane z doseganjem kmetijsko-okoljskih-podnebnih ciljev**

Upravičenec, ki ne izpolni obveznosti iz 74.e člena te uredbe, mora v proračun Republike Slovenije vrniti izplačana sredstva, in sicer:

* po prvi ugotovljeni kršitvi dobi opozorilo,
* po drugi ugotovljeni kršitvi mora vrniti deset odstotkov izplačanih sredstev,
* po tretji ugotovljeni kršitvi mora vrniti 50 odstotkov izplačanih sredstev,
* po četrti ugotovljeni kršitvi mora vrniti razliko med vrnjenimi sredstvi in skupno višino izplačanih sredstev.«.

**40. člen**

V Prilogi 7 se za 5. točko doda nova 6. točka, ki se glasi:

»6. Poročilo o izpolnjevanju obveznosti iz 74.e člena te uredbe vsebuje podatke o vrstah izpadlega sadilnega materiala, njegovem obsegu in lokaciji.«.

Dosedanje 6., 7. in 8. točka postanejo 7., 8. in 9. točka.

**PREHODNA IN KONČNA DOLOČBA**

**41. člen**

**(obveznosti iz odločbe do sredstev)**

Upravičenci, ki imajo pravnomočne odločbe o pravici do sredstev, izdane na podlagi Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (Uradni list RS, št. 104/15, 32/16, 66/16, 14/17, 38/17, 40/17 – popr., 19/18, 82/18, 89/20, 152/20, 121/21, 11/22, 155/22, 12/23 in 50/23), morajo izpolnjevati obveznosti v skladu s 27. členom Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (Uradni list RS, št. 104/15, 32/16, 66/16, 14/17, 38/17, 40/17 – popr., 19/18, 82/18, 89/20, 152/20, 121/21, 11/22, 155/22, 12/23 in 50/23).

**42. člen**

**(končanje postopkov)**

Postopki, začeti na podlagi Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (Uradni list RS, št. 104/15, 32/16, 66/16, 14/17, 38/17, 40/17 – popr., 19/18, 82/18, [89/20](http://www.uradni-list.si/1/objava.jsp?sop=2020-01-1490), 152/20, 121/21, 11/22, 155/22, 12/23 in 50/23), se obravnavajo v skladu z Uredbo o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (Uradni list RS, št. 104/15, 32/16, 66/16, 14/17, 38/17, 40/17 – popr., 19/18, 82/18, [89/20](http://www.uradni-list.si/1/objava.jsp?sop=2020-01-1490), 152/20, 121/21, 11/22, 155/22, 12/23 in 50/23).

**43. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije.

Št. 007-305/2023

Ljubljana, dne…

EVA 2023-2330-0093

Vlada Republike Slovenije

dr. Robert Golob

predsednik

Priloga:

»**Priloga 1: Razpoložljiva sredstva po ukrepih in podukrepih PRP 2014–2020**

Obseg razpoložljivih sredstev po posameznih ukrepih in podukrepih ter operacijah PRP 2014–2020 iz te uredbe z ločenim prikazom prispevka EKSRP, prispevka iz 58a. člena Uredbe 1305/2013/EU (v nadaljnjem besedilu: EURI) in skupnim obsegom javnih sredstev v EUR.

|  |  |  |  |
| --- | --- | --- | --- |
| **Ukrep** | **EKSRP** | **EURI**  | **SKUPAJ** **(EKSRP + EURI + SLO)** |
| **M04 Naložbe v fizična sredstva** | **246.613.836,87** | **52.294.157,00** | **381.579.272,16** |
| **M04.1 Podpora za naložbe v kmetijska gospodarstva** | **140.528.310,87** | **32.824.000,00** | **220.195.081,16** |
| – naložbe za izboljšanje splošne učinkovitosti in trajnosti kmetijskih gospodarstev; | 140.528.310,87 | 5.400.000,00 | 192.771.081,16 |
| – naložbe v zmanjšanje toplogrednih plinov iz kmetijstva; | 0,00 | 27.424.000,00 | 27.424.000,00 |
| **M04.2 Podpora za naložbe v predelavo in trženje in/ali razvoj kmetijskih proizvodov** | **73.307.575,50** | **6.470.157,00** | **104.213.591,00** |
| **M04.3 Podpora za naložbe v infrastrukturo, povezano z razvojem in prilagoditvijo kmetijstva in gozdarstva, in sicer:** | **32.027.950,50** | **13.000.000,00** | **56.170.600,00** |
| – izvedba agromelioracij na komasacijskih območjih; | 12.502.907,25 | 3.000.000,00 | 19.670.543,00 |
| – izgradnja namakalnih sistemov, ki so namenjeni več uporabnikom; | 8.500.002,00 | 0,00 | 11.800.002,00 |
| – tehnološke posodobitve namakalnih sistemov, ki so namenjeni več uporabnikom; | 4.226.536,50 | 10.000.000,00 | 15.635.382,00 |
| – ureditev gozdne infrastrukture. | 6.798.504,75 |  | 9.064.673,00 |
| **M04.4 Podpora za neproizvodne naložbe, povezane z doseganjem kmetijsko-okoljskih-podnebnih ciljev** | **750.000,00** | 0,00 | **1.000.000,00** |
| – vzpostavitev protivetrne zaščite. | 750.000,00 | 0,00 | 1.000.000,00 |
| **M06 Razvoj kmetij in podjetij** | **11.385.675,00** | **15.000.000,00** | **30.180.900,00** |
| **M06.4 Podpora za naložbe v vzpostavitev in razvoj nekmetijskih dejavnosti**  | **11.385.675,00** | **15.000.000,00** | **30.180.900,00** |
| **M08 Naložbe v razvoj gozdnih območij in izboljšanje gozdov** | **35.120.000,00** | **0,00** | **46.826.667,67** |
| **M08.6 Podpora za naložbe v gozdarske tehnologije ter predelavo, mobilizacijo in trženje gozdnih proizvodov, in sicer:** | **35.120.000,00** | **0,00** | **46.826.667,67** |
| – naložbe v nakup nove mehanizacije in opreme za sečnjo in spravilo lesa; | 20.270.000,00 | 0,00 | 27.026.667,67 |
| – naložbe v predindustrijsko predelavo lesa. | 14.850.000,00 | 0,00 | 19.800.000,00 |
| **Skupaj** | **293.119.511,87** | **67.294.157,00** | **458.586.839,83** |

«.

**OBRAZLOŽITEV**

**I. UVOD**

1. Pravna podlaga (besedilo, vsebina zakonske določbe, ki je podlaga za izdajo predpisa)

Pravne podlage za Uredbo o spremembah in dopolnitvah Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 so:

– 17., 19. in 26. člen Uredbe (EU) št. 1305/2013 Evropskega parlamenta in Sveta z dne 17. decembra 2013 o podpori za razvoj podeželja iz Evropskega kmetijskega sklada za razvoj podeželja (EKSRP) in razveljavitvi Uredbe Sveta (ES) št. 1698/2005 (UL L št. 347 z dne 20. 12. 2013, str. 487), zadnjič spremenjene z Uredbo (EU) 2022/1033 Evropskega parlamenta in Sveta z dne 29. junija 2022 o spremembi Uredbe (EU) št. 1305/2013 glede posebnega ukrepa za zagotovitev izjemne začasne podpore v okviru Evropskega kmetijskega sklada za razvoj podeželja (EKSRP) kot odziv na vpliv ruske invazije na Ukrajino (UL L št. 173 z dne 30. 6. 2022, str. 34),

– 10., 12. in 22. člen Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US, 123/21, 44/22, 130/22 – ZPOmK-2 in 18/23),

– PRP 2014–2020. PRP 2014–2020 je skupni programski dokument posamezne države članice Evropske unije in Evropske komisije, ki je programska podlaga za porabo finančnih sredstev iz evropskega kmetijskega sklada za razvoj podeželja (EKSRP).

1. Rok za izdajo predpisa, ki ga je določil zakon

Zakon, ki ureja kmetijstvo, roka za izdajo te uredbe ne predpisuje, vendar je pomembno, da bo predpis čim prej sprejet, saj sta na veljavnost tega predpisa vezana zadnja javna razpisa.

1. Splošna obrazložitev v zvezi s predlogom predpisa, če je potrebna

/

1. Predstavitev presoje posledic na posamezna področja, če te niso mogle biti celovito predstavljene v predlogu zakona

/

**II. VSEBINSKA OBRAZLOŽITEV PREDLAGANIH REŠITEV**

Spremembe in dopolnitve Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 se predlagajo zaradi 14. spremembe PRP 2014-2020, ki jo je julija 2023 potrdila Evropska komisija.

Predlaga se sprememba vrste in opis naložbe na gorskih območjih, in sicer naložbe v prilagoditev kmetijskih gospodarstev zahtevam kmetovanja na območjih z omejenimi možnostmi za kmetijsko dejavnost. V okviru teh naložb se podpira nakup kmetijske mehanizacije, ki je namenjena kmetovanju na območjih z omejenimi dejavniki (v nadaljnjem besedilu: OMD), in ne zgolj kmetovanju na gorskih območjih. Poleg tega se pri podukrepu 4.1 – podpora za naložbe v kmetijska gospodarstva natančneje opredeljuje, da se pri kolektivnih naložbah, ki jih izvajajo zadruge oziroma njeni člani, lahko upoštevajo tudi potrebe oziroma kapacitete zadruge, ki ima lastno primarno kmetijsko pridelavo.

V 6. členu uredbe se v novem štirinajstem odstavku dodaja opredelitev nosilca majhne kmetije. To je upravičenec, ki je imel v koledarskem letu pred objavo javnega razpisa prihodek iz poslovanja najmanj 4.000 evrov in manj kot 1,5 bruto minimalne plače na zaposlenega v Republiki Sloveniji, pri čemer se prihodek iz poslovanja določi v skladu s prilogo 4 uredbe.

V 10. členu uredbe se usklajuje navedba vrste naložbe iz 3. točke prvega odstavka 5. člena uredbe. V 19. točki se predlaga, da mora tudi zadruga, ki ima lastno primarno kmetijsko pridelavo in sodeluje pri izvedbi kolektivne naložbe z lastnimi kapacitetami, oddati zbirno vlogo in biti vpisana v RKG.

S spremembo 11. člena uredbe se predlaga, da lahko nosilec majhne kmetije z vlogo na javni razpis uveljavlja podporo za naložbe v vrednosti do vključno 50.000 eurov skupne priznane vrednosti.

Za 74. členom se doda nov 6.a oddelek Podpora za neproizvodne naložbe, povezane z doseganjem kmetijsko-okoljskih-podnebnih ciljev in obsega od 74.a do 74.f člen, ki urejajo pogoje za izvajanje podukrepa za naložbe v vzpostavitev protivetrne zaščite. Z uvedbo novega podukrepa se bo zagotovilo izboljšanje kakovosti tal, preprečitev trajne izgube zgornjega dela tal na vetrno izpostavljenih območjih ter izvajanje naravovarstvenih funkcij protivetrnih pasov (ti bodo opravljali tudi funkcijo mejic).

V 74.a členu je opredeljen namen podpore, ki je vzpostavitev protivetrne zaščite za zmanjševanje posledic vetrne erozije in prilagajanje na podnebne spremembe ter krepitev biotske raznovrstnosti.

V 74.b členu so opredeljeni upravičenci do podpore, ki so lastniki zemljišč na predvidenem območju vzpostavitve protivetrne zaščite oziroma fizične ali pravne osebe, ki so jih lastniki zemljišč pooblastili za izvedbo naložbe.

Poleg splošnih pogojev, ki jih mora upravičenec izpolnjevati ob oddaji vloge na javni razpis, 74.c člen opredeljuje dodatne pogoje za dodelitev podpore, kot so soglasje lastnikov zemljišč k postavitvi protivetrne zaščite, protivetrna zaščita mora biti zasajena z avtohtonim sadilnim materialom, pri čemer pridobivanje sadilnega materiala iz narave ni dovoljeno, priložen mora biti elaborat zasaditve protivetrne zaščite, ki vključuje podatke o načinu zasaditve, lokacije zasaditve, rastlinskih vrstah, ki bodo uporabljene v zasaditvi, terminski načrt zasaditve …

Minimalno število točk za vstopni prag za podporo iz podukrepa Podpora za neproizvodne naložbe, povezane z doseganjem kmetijsko-okoljskih-podnebnih ciljev, znaša 30 odstotkov možnega števila točk. 74.č člen nadalje opredeljuje osnovna merila za ocenjevanje vlog, podrobneje pa se merila opredelijo v javnem razpisu, skupaj s točkovnikom za ocenjevanje vlog ter dokazili za izpolnjevanje zahtev iz meril.

K zahtevku za izplačilo sredstev mora vlagatelj poleg dokazil iz 102. člena uredbe v skladu s 74.d členom priložiti kopijo zapisnika o prevzemu del, ki ga potrdi krajevno pristojni kmetijsko-gozdarski zavod. Iz zapisnika o prevzemu del mora biti razvidno, da je protivetrni pas posamezne lokacije zasajen skladno s pogoji 5. točke prvega odstavka 74.c člena. Zapisnik o prevzemu del sočasno izkazuje, da je naložba vključena v uporabo, kar pomeni, da je naložba zaključena. Na posamezno vlogo lahko upravičenec vloži največ tri zahtevke za izplačilo sredstev.

V 74.e členu je opredeljeno, da mora upravičenec pet koledarskih let po zadnjem izplačilu sredstev zagotavljati, da izpad sadilnega materiala ni večji od 25 odstotkov glede na stanje ob zahtevku za izplačilo sredstev, ki je razvidno iz zapisnika o prevzemu del iz prvega odstavka 74.d člena.

74.f člen, ki opredeljuje finančne določbe, podrobneje določa višino podpore (tudi kadar je upravičenec javni naročnik), dovoljen najnižji znesek dodeljene podpore na vlogo, višino razpoložljivih sredstev za izvajanje podukrepa iz tega oddelka ter njihov delež glede na vir financiranja.

V 93. členu se v tretjem odstavku na novo doda sklic na vstopni prag za vloge k javnim razpisom iz podukrepa Podpora za neproizvodne naložbe, povezane z doseganjem kmetijsko-okoljskih-podnebnih ciljev.

Določili 95. in 103. člena uredbe se usklajujeta z določili novega podukrepa podpora za neproizvodne naložbe, povezane z doseganjem kmetijsko-okoljskih-podnebnih ciljev.

Sprememba 94. in 99. člena je potrebna zaradi novega podukrepa M04.4 - Podpora za neproizvodne naložbe, povezane z doseganjem kmetijsko-okoljskih-podnebnih ciljev. Definira se združevanje podpor za ta ukrep in začetek izvajanja naložb.

V 102. členu se črta dvaindvajseti odstavek za naložbe iz 1. točke prvega odstavka 28.a člena, ki se financirajo iz tako imenovanih sredstev EURI. Rok za vložitev zadnjega zahtevka za izplačilo sredstev 30. avgust 2024 ni več potreben, ker se je zagotovilo zadostno črpanje sredstev iz naslova dodatnih sredstev EURI za okrevanje kmetijskega sektorja in podeželskih območij Unije na podlagi člena 58.a Uredbe (EU) št. 1305/2013. Gre za naložbe za izboljšanje učinkovitosti rabe živinskih gnojil ter zmanjšanje emisij toplogrednih plinov in amonijaka (ureditev objektov in nakup pripadajoče opreme za skladiščenje živinskih gnojil, nakup in postavitev mobilnih objektov in nakup pripadajoče opreme za skladiščenje živinskih gnojil, zatesnitev odprtih lagun za skladiščenje živinskih gnojil, nakup kmetijske mehanizacije, ki prispeva k zmanjšanju toplogrednih plinov).

Ker so se sredstva s 14. spremembo Programa razvoja podeželja spremenila med podukrepi, se spreminja tudi priloga 1, ki opredeljuje razpoložljiva sredstva po ukrepih in podukrepih.

V prilogi 2 se usklajujejo sklici in besedilo glede na spremembe v besedilu uredbe ter določajo kršitve in sankcije pri podukrepu podpora za neproizvodne naložbe, povezane z doseganjem kmetijsko-okoljskih-podnebnih ciljev.

V prilogi 7 se dodaja Poročilo o izpolnjevanju obveznost za podukrep podpora za neproizvodne naložbe, povezane z doseganjem kmetijsko-okoljskih-podnebnih ciljev.

V prehodni določbi se pri obveznostih iz odločbe do sredstev določa, da morajo upravičenci obveznosti iz do zdaj izdanih pravnomočnih odločbe o pravici do sredstev izpolnjevati v skladu s 27. členom Uredbe o izvajanju ukrepa naložbe v osnovna sredstva in podukrepa podpora za naložbe v gozdarske tehnologije ter predelavo, mobilizacijo in trženje gozdarskih proizvodov iz Programa razvoja podeželja Republike Slovenije za obdobje 2014–2020 (Uradni list RS, št. 104/15, 32/16, 66/16, 14/17, 38/17, 40/17 – popr., 19/18, 82/18, 89/20, 152/20, 121/21, 11/22, 155/22, 12/23 in 50/23). Ta določba je bila potrebna zaradi predloga spremembe 27. člena, s katero pa se za že izdane odločbe ne spremenijo obveznosti iz teh odločb o pravici do sredstev.

V prehodni določbi se določa tudi, da se postopki, začeti po veljavni uredbi, končajo v skladu s trenutno veljavno uredbo.